**Greasemonkey** on lisäosa Mozilla Firefox-selaimelle, joka mahdollistaa skriptien ajamisen verkkosivuilla.

Greasemonkey pystyy muokkaaman verkkosivuston ulkonäköä, lisäämään uusia ominaisuuksia, korjaamaan sivustolla olevia bugeja, sekä yhdistämään kerättyä tietoa useilta eri sivustoilta.

Historia
--------

Marraskuussa 2004 Aaron Boodman julkaisi ensimmäisen version Greasemonkeystä. Alussa ohjelma sai negatiivista palautetta sivustojen kehittäjiltä koska ohjelma pystyi estämään sivustoilla näkyvät mainokset. Myöhemmin muut mainoksienestolisäosat, kuten Adblock Plus ovat saaneet kehittäjiltä enemmän huomiota.

### Userscripts.org

Greasemonkey scriptien kasvavan määrän myötä Britt Selvitelle perusti **Userscripts.org** sivuston vuoden 2005 loppupuolella. Vuonna 2010 sivuston ylläpitäjä Jesse Andrews ajoi sivuston alas ja julkaisi tiedotteen, jossa hän etsii vapaaehtoisia sivustonpäivittäjiä. Userscripts.org -sivusto jäi pikkuhiljaa unholaan ja huhtikuussa 2013 sinne johtava linkki poistettiin Greasespot.net -sivuston etusivulta. Tämän jälkeen yhteisön jäsenet rupesivat työstämään Openuserjs.org- ja Greasyfork.org-sivustoja. Vuonna 2014 userscripts.org suljettiin kokonaan. Vanhat scriptit ovat vielä saatavissa *Userscripts-mirror.org*-sivustolla.

Yhteensopivuus
--------------

Greasemonkey toimii Firefox-, Flock- ja Web-selaimilla. Ohjelmasta on myös hieman muokatut versiot SeaMonkey- ja Songbird-alustoille.

Vuonna 2010 Google Chrome lisäsi natiivituen Greasemonkey scripteille.. Myöhemmin vuonna 2014 Google tiputti selaimensa Windows-versiosta kyseisen tuen.

### Muut selaimet

Googlen Chromelle on kehitetty Greasemonkeyn kaltainen *Tampermonkey*-lisäosa. Opera-selaimen versiosta 8 ylöspäin tukevat Greasemonkeyn scriptejä. Opera kuitenkin tarvitsee *Violentmonkey*- tai *Tampermonkey*-lisäosan jos tarvitsee täyden GM\_ API tuen.. Internet Explorerille on vastaavia ohjelmia, kuten *IE7Pro*, *Sleipnir* ja *iMacros*. Macin Safarille on SIMBL:n hallinnoima *GreaseKit*-lisäosa.

Menestyminen
------------

NotebookReview antoi erityismaininnan Greasemonkeylle vuonna 2010 heidän 10 parhaan Firefox lisäosan listallaan.
Vuonna 2012 CollegeFashon valitsi Greasemonkeyn parhaaksi selainlisäosaksi opiskelijoille suunnatulla listalla.
PCmag valitsi Greasemonkeyn vuoden 2012 parhaiden Firefox lisäosien joukkoon.
Vuonna 2014 LifeHacker listasi Greasemonkeyn Firefoxin parhaiden lisäosien joukkoon.

Lähteet
-------

1. ↑  boots: Greasemonkey - Outie *greasespot.net*.  23.8.2009. greasespot.net. Viitattu 28.4.2015. (englanniksi)
2. ↑  Greasemonkey 3.5 Release *greasespot.net*.  20.10.2015. greasespot.net. Viitattu 16.11.2015. (englanniksi)
3. ↑  greasemonkey : A user script manager for Firefox  28.11.2004. mozdev.org/:  boogs.  Arkistoitu 25.3.2012. Viitattu 28.4.2015. (englanniksi)
4. ↑  Paul Festa: Firefox add-on lets surfers tweak sites, but is it safe? *news.cnet.com*.  23.3.2006. news.cnet.com. Viitattu 28.4.2015. (englanniksi)
5. ↑  Ask HN: passing the torch on userscripts.org *news.ycombinator.com*. news.ycombinator.com. Viitattu 28.4.2015. (englanniksi)
6. ↑  Please change the official userscript site *groups.google.com*. Viitattu 28.4.2015. (englanniksi)
7. ↑  Userscripts-mirror.org (englanniksi)
8. ↑  ghacks.net Userscripts.org down for good? Here are alternatives (englanniksi)
9. ↑  SeaMonkey *xsidebar.mozdev.org*. mozdev.org.  Arkistoitu 23.4.2015. Viitattu 28.4.2015. (englanniksi)
10. ↑  blog.chromium.org 40,000 More Extensions! (englanniksi)
11. ↑  chrome.blogspot.com Protecting Chrome users from malicious extensions (englanniksi)
12. ↑  Violentmonkey (Arkistoitu – Internet Archive)
13. ↑  Tampermonkey
14. ↑  steeev.freehostia.com New extension for Safari 5 called NinjaKit lets you install GM scripts (englanniksi)
15. ↑  NotebookReview Top 10 Best Firefox Add-Ons for Improved Browsing (englanniksi)
16. ↑  CollegeFashion The 3 Best Firefox Extensions for College Students (englanniksi)
17. ↑  PCmag The Best Firefox Extensions and Add-Ons of 2012 (Arkistoitu – Internet Archive) (englanniksi)
18. ↑  LifeHacker Lifehacker Pack for Firefox: Our List of the Essential Extensions (englanniksi)

Aiheesta muualla
----------------

* Greasemonkey Blogi
* Greasemonkey Wiki
* Greasemonkey Firefox liitännäinen